Maurice Maréchal (ĵurnalisto)

Li kun lia edzino Jeanne Maréchal estas unu el la fondintoj de la semajngazeto: Le Canard enchaîné.

Li naskiĝis en la departemento Nièvre, kie sia patro estis inspektoro pri la arbaroj. Tuj post sia lernado, li komencis tre juna en la ĵurnalismo: en la 1900-aj jaroj, li verkis artikolojn en gazetoj La Guerre sociale, de Gustave Hervé, La Bataille syndicaliste, le Bonnet rouge, Le Matin (kie li okupiĝis pri la
meteologia rubriko). Li maldungiĝis el La Guerre sociale kiam Gustave Hervé forlasis la ekstreman pacismon por adopti ekstreman naciismon. Li estus redaktoro en L'Humanité en 1916; sed li lasis sian nomon en neniu el tiuj gazetoj: tiam, ne estis kutima subskribi oniajn artikolojn en politikaj gazetoj.

En 1915, li kaj sia edzino kontaktis kun Henri-Paul Deyvaux-Gassier por kune fondi gazeton: Le Canard enchaîné kies unua numero aperis la .
Maurice Maréchal (kiu ne estis rekrutigata dum la unua mondmilito) estis direktoro kaj vigliganto de tiu gazeto kaj verkis artikolojn, dum sia edzino Jeanne Maréchal, prizorgis la liveron al la abonantoj.

Kiam Maurice Maréchal mortis en 1942, Jeanne reprenis la direktorecon de la gazeto.